Številka: 4785-65/2022-47

Datum: 28.2.2025

Mestna občina Nova Gorica, Trg Edvarda Kardelja 1, Nova Gorica, skladno z 51. členom Zakona o stvarnem premoženju države in samoupravnih lokalnih skupnosti (Uradni list RS št. 11/18, 79/18 in 78/23 – ZORR, v nadaljevanju ZSPDSLS – 1) in 16. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja

**JAVNO ZBIRANJE PONUDB ZA PRODAJO NEPREMIČNIN V POSLOVNO EKONOMSKI CONI KROMBERK**

1. **Naziv in sedež organizatorja javnega zbiranja ponudb**

Mestna občina Nova Gorica, Trg Edvarda Kardelja 1, 5000 Nova Gorica (v nadaljevanju MONG).

1. **Predmet prodaje**

Predmet prodaje je del nepremičnin, ki se nahajajo na območju Ekonomsko-poslovne cone Kromberk (v nadaljevanju: PEC Kromberk), ki skupno obsega 25.481 m2 površine (del le-te ni predmet prodaje), in je bila v sklopu operacije »Ekonomsko-poslovna cona Nova Gorica -Kromberk«, na podlagi Pogodbe o sofinanciranju št. C2130-21-333023 in pripadajočih dodatkov 1, 2, 3 in 4, s katerimi so bila MONG za izgradnjo komunalno opreme PEC Kromberk dodeljena sredstva evropske kohezijske politike, v celoti komunalno opremljena z vso potrebno javno gospodarsko infrastrukturo za priključitev stavb v obravnavanem območju.

Zemljišča se nahajajo na območju, ki ga ureja »Občinski lokacijski načrt za Meblo vzhod«, Uradni list RS, št. 3/06 (v nadaljevanju: lokacijski načrt). Ureditveno območje lokacijskega načrta se nahaja na območju Mestne občine Nova Gorica v naselju Kromberk. Območje predstavlja v naravi nepozidano stavbno zemljišče, ki je med dvema zgrajenima conama ter med Kromberško vpadnico in Panovcem. Območje je po določilih prostorskih planskih aktov Mestne občine Nova Gorica opredeljeno za pozidavo večnamenskih objektov za poslovne, proizvodne, obrtne, trgovske in servisne dejavnosti.



*Slika 1: Prikaz Poslovno ekonomske cone Kromberk*

Predmet javnega zbiranja ponudb je prodaja v nadaljevanju navedenih stavbnih zemljišč, ki so namenjena za gospodarske dejavnosti mikro, malih in srednje velikih podjetij (v nadaljevanju: MSP), z izjemo zemljišč z oznako A1 in A2, za katera lahko ponudbo oddajo tudi velika podjetja in sicer:

- zemljišče z oznako A1 – parc. št. 1183/23, k.o. 2302 – Kromberk, v izmeri 4.064 m2, po izhodiščni ceni 280.400,00 EUR,

- zemljišče z oznako A2 – parc. št. 1183/24, k.o. 2302 – Kromberk, v izmeri 4.283 m2, po izhodiščni ceni 295.500,00 EUR,

- zemljišče z oznako B2 - parc. št. 1183/26, k.o. 2302 – Kromberk, v izmeri 2.142 m2, po izhodiščni ceni 147.800,00 EUR,

- zemljišče z oznako B4 - parc. št. 1183/28, k.o. 2302 – Kromberk, v izmeri 2.142 m2, po izhodiščni ceni 147.800,00 EUR.

****

*Slika 2: Predmeta prodaje*

Kupec bo moral v okviru pridobitve gradbenega dovoljenja za poslovne objekte plačati tudi pripadajoči komunalni prispevek v skladu z veljavno zakonodajo.

Podrobnejši pogoji za gradnjo na predmetu prodaje so razvidni iz priloženih načrtov – Zazidana površina ter Zelene površine, ki so Priloga 6 in Priloga 7 te objave.

Parcele se prodajajo posamezno.

Zemljišča so komunalno opremljena.

Po obodu zemljišč poteka javna in ostala komunalna infrastruktura, in sicer:

- cestno telo,

- požarni vod z nadzemnimi hidrati,

- vodovod,

- telekomunikacijski vod v kabelski kanalizaciji,

- nizkonapetostni vod v kabelski kanalizaciji,

- meteorna kanalizacija,

- fekalna kanalizacija,

- plinska instalacija.

Za izvedeno komunalno infrastrukturo bo potrebno ob sklenitvi prodajnih pogodb ustanoviti služnostne pravice skladno s skico v Prilogi št. 10, v kolikor le-te ne bodo ustanovljene do sklenitve prodajnih pogodb.

Zemljišča z oznako **B1** – parc. št. 1183/25, k.o. 2302 Kromberk, **B3** – parc. št. 1183/27, k.o., **C1** – parc. št. 1183/29, k.o. 2302 Kromberk in **C2** – 1183/30, k.o. 2302 Kromberk niso predmet prodaje.

Oceno tržne vrednosti pravic na nepremičninah št. 63-2024, na podlagi katerega je oblikovana izhodiščna vrednost nepremičnin, ki so predmet prodaje, je dne 29.10.2024 izdelal sodni cenilec za gradbeništvo Stojan Vičič št. Iz cenitvenega poročila izhaja, da je ocenjena tržna vrednost kvadratnega metra za nepremičnine, ki so predmet prodajne pogodbe, 69,00 EUR/m2.

* 1. **Podroben opis predmeta javnega zbiranja ponudb:**

1. **gradbena parcela A1 – parc. št. 1183/23, k.o. 2302 Kromberk, v velikosti 4.064 m2, izhodiščna vrednost znaša 280.400,00 EUR**

V breme nepremičnine je v zemljiški knjigi pod ID omejitve 20913134 vpisana služnostna pravica gradnje, obratovanja, vzdrževanja, upravljanja, popravila, rekonstrukcije in nadzora distribucijskega omrežja zemeljskega plina, v širini 1,5 m levo in desno od osi plinovoda, v korist služnostnega upravičenca ADRIAPLIN, Podjetje za distribucijo zemeljskega plina d.o.o. Ljubljana.

Na zemljišču je zagotovljena naslednja infrastruktura:

- hidrant,

- vodovod,

- požarni vod,

- telekomunikacijski vod,

- fekalni vod,

- meteorni vod,

- plinska instalacija

- elektroenergetski vod.

Na zemljišču je potrebo omogočiti individualne priklope za zemljišča, skladno s pojasnili v točki 2.2.

1. **gradbena parcela A2 -parc. št. 1183/24, k.o. 2302 Kromberk, v velikosti 4.283 m2, izhodiščna vrednost znaša 295.500,00 EUR**

V breme nepremičnine je v zemljiški knjigi pod ID omejitve 20913134 vpisana služnostna pravica gradnje, obratovanja, vzdrževanja, upravljanja, popravila, rekonstrukcije in nadzora distribucijskega omrežja zemeljskega plina, v širini 1,5 m levo in desno od osi plinovoda, v korist služnostnega upravičenca ADRIAPLIN, Podjetje za distribucijo zemeljskega plina d.o.o. Ljubljana.

Na zemljišču je zagotovljena naslednja infrastruktura:

- hidrant,

- vodovod,

- požarni vod,

- telekomunikacijski vod,

- fekalni vod,

- meteorni vod,

- plinska instalacija

- elektroenergetski vod.

Na zemljišču je potrebo omogočiti individualne priklope za zemljišča, skladno s pojasnili v točki 2.2.

1. **gradbena parcela B2 - parc. št. 1183/26, k.o. 2302 Kromberk, v velikosti 2.142 m2, izhodiščna vrednost znaša 147.800,00 EUR**

V breme nepremičnine je v zemljiški knjigi pod ID omejitve 20913134 vpisana služnostna pravica gradnje, obratovanja, vzdrževanja, upravljanja, popravila, rekonstrukcije in nadzora distribucijskega omrežja zemeljskega plina, v širini 1,5 m levo in desno od osi plinovoda, v korist služnostnega upravičenca ADRIAPLIN, Podjetje za distribucijo zemeljskega plina d.o.o. Ljubljana.

Na zemljišču je zagotovljena naslednja infrastruktura:

- telekomunikacijski vod,

- elektroenergetski vod,

- vodovod,

- požarni vod,

- fekalni vod,

- meteorni vod.

Na zemljišču je potrebo omogočiti individualne priklope za zemljišča, skladno s pojasnili v točki 2.2.

1. **gradbena parcela B4 - parc. št. 1183/28, k.o. 2302 Kromberk, v velikosti 2.142 m2, izhodiščna vrednost znaša 147.800,00 EUR**

V breme nepremičnine je v zemljiški knjigi pod ID omejitve 20913134 vpisana služnostna pravica gradnje, obratovanja, vzdrževanja, upravljanja, popravila, rekonstrukcije in nadzora distribucijskega omrežja zemeljskega plina, v širini 1,5 m levo in desno od osi plinovoda, v korist služnostnega upravičenca ADRIAPLIN, Podjetje za distribucijo zemeljskega plina d.o.o. Ljubljana.

Na zemljišču je zagotovljena naslednja infrastruktura:

- hidrant,

- vodovod,

- požarni vod,

- telekomunikacijski vod,

- fekalni vod,

- meteorni vod,

- plinska instalacija

- elektroenergetski vod.

Na zemljišču je potrebo omogočiti individualne priklope za zemljišča, skladno s pojasnili v točki 2.2.

**2.2. Skupna določila**

Individualne priklope za zemljišče z oznako A1 se zagotovi v koridorju med zemljišči z oznako A in B, ki segajo od parcelne meje levo in desno v ocenjeni širini do 4,5 m. Za zemljišča z oznako A2, B2, B4 in C2, preko katerih je potrebo zagotoviti individualne priklope za zemljišča A1, B1, B3, in C1, je potrebno ob nakupu gospodujoče nepremičnine izstaviti zemljiškoknjižno dovolilo za vpise naslednjih služnosti, v kolikor te služnosti ne bodo ustanovljene do sklenitve prodajne pogodbe:

- na parc. št. 1183/23, k.o. Kromberk v korist parc. št. 1183/25, k.o. Kromberk - služnost vodovoda, telekomunikacijskega voda, nizkonapetostnega voda, meteorne kanalizacije, fekalne kanalizacije;

- na parc. št. 1183/24, k.o. Kromberk v korist parc. št. 1183/23, k.o. Kromberk - služnost vodovoda, telekomunikacijskega voda, nizkonapetostnega voda, meteorne kanalizacije, fekalne kanalizacije;

- na parc. št. 1183/24, k.o. Kromberk v korist parc. št. 1183/25, k.o. Kromberk - služnost vodovoda, telekomunikacijskega voda, nizkonapetostnega voda, meteorne kanalizacije, fekalne kanalizacije;

- na parc. št. 1183/24, k.o. Kromberk v korist parc. št. 1183/26, k.o. Kromberk - služnost vodovoda, telekomunikacijskega voda, nizkonapetostnega voda, meteorne kanalizacije, fekalne kanalizacije;

- na parc. št. 1183/26, k.o. Kromberk v korist parc. št. 1183/23, k.o. Kromberk - služnost vodovoda, telekomunikacijskega voda, nizkonapetostnega voda, meteorne kanalizacije, fekalne kanalizacije;

- na parc. št. 1183/26, k.o. 2302 Kromberk v korist parc. št. 1183/24, k.o. 2302 Kromberk – služnost vodovoda, telekomunikacijskega voda, nizkonapetostnega voda, meteorne kanalizacije, fekalne kanalizacije;

- na parc. št. 1183/26, k.o. 2302 Kromberk v korist parc. št. 1183/25, k.o. Kromberk - služnost vodovoda, telekomunikacijskega voda, nizkonapetostnega voda, meteorne kanalizacije, fekalne kanalizacije;

- na parc. št. 1183/28, k.o. 2302 Kromberk v korist parc. št. 1183/27, k.o. Kromberk - služnost vodovoda, telekomunikacijskega voda, nizkonapetostnega voda, meteorne kanalizacije, fekalne kanalizacije;

- na parc. št. 1183/28, k.o. 2302 Kromberk v korist parc. št. 1183/29, k.o. Kromberk - služnost vodovoda, telekomunikacijskega voda, nizkonapetostnega voda, meteorne kanalizacije, fekalne kanalizacije;

- na parc. št. 1183/28, k.o. 2302 Kromberk v korist parc. št. 1183/30, k.o. Kromberk - služnost vodovoda, telekomunikacijskega voda, nizkonapetostnega voda, meteorne kanalizacije, fekalne kanalizacije.

.

Potek služnosti je razviden iz Karte komunalnih vodov – Priloga 10.

Osnovni podatki o geoloških razmerah na obravnavanem območju:

Zaradi specifike obravnavane lokacije pod pobočjem hriba Škabrijel (oziroma pod Kromberkom) ter neposredne bližine razmočenega predela okrog potoka Koren, se lahko na območju pojavijo specifični pogoji povezani s temeljenjem objektov oz. vzpostavljanjem temeljne blazine. Za vpogled v podrobnejšo geološko analizo tal in s tem povezane pogoje gradnje lahko ponudnik zaprosi pri MONG.

Na posameznih zemljiščih v območju PEC Kromberk se nahaja dodatna zemljina, katere količina se do sklenitve pogodbe lahko spremeni. Zemljišča se prodajajo po načelu videno kupljeno na dan sklenitve pogodbe.

**3.1 Pogoji sodelovanja na javnem zbiranju ponudb:**

1. **Nepremičnini z oznako A1 – 1183/23, k.o. 2302 – Kromberk in A2 – 1183/24, k.o. 2302 Kromberk**

Ponudbo za nakup lahko podajo **vse** gospodarske družbe registrirane v Republiki Sloveniji.

1. **Nepremičnini za oznako B2 – 1183/26, k.o. 2303 – Kromberk in B4 – 1183/28, k.o. 2032 Kromberk**

Ponudbo za nakup zemljišč lahko podajo le **mikro, male in srednje** velike gospodarske družbe registrirane v Republiki Sloveniji. Pri opredelitvi velikosti podjetij se uporablja opredelitev velikosti podjetij v EU, ki velja za področje državnih pomoči (Priloga I Uredbe 651/2014 EU – Opredelitev MSP).

**3.2. Splošni pogoji**

Javno zbiranje ponudb za prodajo nepremičnin se bo izvedlo v skladu z določili o pogojih in prevzetih obveznostih MONG na podlagi sklenjene Pogodbe št. C2130-21-333023 o sofinanciranju operacije »Poslovno ekonomska cona Nova Gorica - Kromberk, Dodatka št. 1 k pogodbi št. C2130-21-333023, Dodatka št. 2 k pogodbi št. C2130-21-333023, Dodatka št. 3 k pogodbi št. C2130-21-333023 in Dodatka št. 4 k pogodbi št. C2130-21-333023, ki MONG zavezuje, da najkasneje do 30. 6. 2027 zagotovi na območju celotne cone zasedenost novo opremljenih uporabnih površin v velikosti 60 %.

Namen prodaje zemljišč je poiskati investitorje, ki bodo zagotovili izvedbo investicij na nepremičninah, ki so predmet prodaje, kakor tudi zagotoviti pogoje za rast in razvoj podjetništva v MONG.

Nepremičnine v PEC Kromberk, ki so predmet prodaje, so namenjene poslovni, proizvodni, obrtni, trgovski in servisni dejavnost, iz izjemo dejavnosti navedenih v lokacijskem načrtu - pregled nesprejemljivih dejavnosti za Meblo vzhod, ki je Priloga 9 te objave.

Izbrani ponudnik se bo s podpisom pogodbe zavezal, da bo na zemljišču, ki je predmet prodaje, skladno s pogoji iz veljavnega prostorskega akta MONG zgradil objekt s karakteristikami, ki so razvidne iz načrta Zazidalnih površin (Priloga 6) in v njem v primeru nakupa s strani MSP podjetja zagotovil delovanje MSP podjetij

in sicer z naslednjimi roki:

* najkasneje do 30. 6. 2027 – pridobiti pravnomočno uporabno dovoljenje (zaključek investicije),
* najkasneje do 30. 6. 2027 obvestilo MONG o dokončanju del,
* najkasneje do 31. 12. 2027 morajo biti v objektu nameščena in operativno delovati MSP podjetja (v primeru nakupa s strani MSP podjetja),
* najmanj 2 leti po zaključku investicije oz. najmanj do 30. 6. 2029 ne bo opustil ali premestil proizvodne dejavnosti s programskega območja ali spremenil lastništva nad nepremičnino.

e.) Sankcije za kršitev pogodbenih obveznosti so naslednje:

1. unovčitev Bančne garancije za dobro izvedbo pogodbenih obveznosti,
2. uveljavitev pogodbene kazni,
3. povračilo škode, ki bi MONG nastala zaradi kršitve določil prodajne pogodbe s strani kupca, v kolikor MONG zaradi slednjih ne bi mogla izpolniti lastnih pogodbenih obveznosti, ki jih je prevzela s Pogodbo št. C2130-21-333023 o sofinanciranju operacije »Poslovno-ekonomska cona Nova Gorica – Kromberk in pripadajočimi aneksi,
4. izbrani ponudnik se bo s pogodbo zavezal, da predmetne nepremičnine ne bo odsvojil ali obremenil 5 let od sklenitve pogodbe oz. do 30. 6. 2029.

**3.3. Splošni pogoji sodelovanja na javnem zbiranju ponudb**

* Ponudnik na dan oddaje ponudbe nima neporavnanih zapadlih finančnih obveznosti iz naslova obveznih dajatev in drugih denarnih nedavčnih obveznosti v skladu z zakonom.
* Ponudnik ni v postopku prisilne poravnave, stečajnem postopku, postopku likvidacije ali prisilnega prenehanja, z njegovimi posli iz drugih razlogov ne upravlja sodišče, ni opustil poslovne dejavnosti in na dan oddaje ponudbe ni v stanju insolventnosti po Zakonu o finančnem poslovanju, postopkih zaradi insolventnosti in prisilnem prenehanju (Uradni list RS, št. [126/2007](https://www.iusinfo.si/zakonodaja/rs-126-6413-2007), [40/2009](https://www.iusinfo.si/zakonodaja/rs-40-1917-2009), [59/2009](https://www.iusinfo.si/zakonodaja/rs-59-2913-2009), [52/2010](https://www.iusinfo.si/zakonodaja/rs-52-2822-2010), [106/2010](https://www.iusinfo.si/zakonodaja/rs-106-5483-2010) - ORZFPPIPP21, [26/2011](https://www.iusinfo.si/zakonodaja/rs-26-1155-2011), [47/2011](https://www.iusinfo.si/zakonodaja/rs-47-2197-2011) - ORZFPPIPP21-1, [87/2011](https://www.iusinfo.si/zakonodaja/rs-87-3714-2011) - ZPUOOD, [23/2012](https://www.iusinfo.si/zakonodaja/rs-23-913-2012) - odl. US, [48/2012](https://www.iusinfo.si/zakonodaja/rs-48-2019-2012) - odl. US, [47/2013](https://www.iusinfo.si/zakonodaja/rs-47-1781-2013), [100/2013](https://www.iusinfo.si/zakonodaja/UL101D20131206RS100O3599TO), [10/2015](https://www.iusinfo.si/zakonodaja/rs-10-376-2015) - popr., [27/2016](https://www.iusinfo.si/zakonodaja/UL101D20160411RS27O1076TO), [31/2016](https://www.iusinfo.si/zakonodaja/rs-31-1305-2016) - odl. US, [38/2016](https://www.iusinfo.si/zakonodaja/rs-38-1640-2016) - odl. US, [63/2016](https://www.iusinfo.si/zakonodaja/rs-63-2687-2016) - ZD-C, [30/2018](https://www.iusinfo.si/zakonodaja/rs-30-1348-2018) - ZPPDID, [54/2018](https://www.iusinfo.si/zakonodaja/rs-54-2771-2018) - odl. US, [69/2019](https://www.iusinfo.si/zakonodaja/rs-69-3070-2019) - odl. US, [49/2020](https://www.iusinfo.si/zakonodaja/rs-49-766-2020) - ZIUZEOP, [61/2020](https://www.iusinfo.si/zakonodaja/rs-61-899-2020) - ZZUSUDJZ-A, [61/2020](https://www.iusinfo.si/zakonodaja/rs-61-901-2020) - ZIUZEOP-A, [74/2020](https://www.iusinfo.si/zakonodaja/rs-74-1089-2020) - odl. US, [85/2020](https://www.iusinfo.si/zakonodaja/rs-85-1351-2020) - odl. US, [203/2020](https://www.iusinfo.si/zakonodaja/rs-203-3772-2020) - ZIUPOPDVE, [43/2021](https://www.iusinfo.si/zakonodaja/rs-43-866-2021), [101/2021](https://www.iusinfo.si/zakonodaja/rs-101-2192-2021), [196/2021](https://www.iusinfo.si/zakonodaja/rs-196-3903-2021) - odl. US, [157/2022](https://www.iusinfo.si/zakonodaja/rs-157-3944-2022) - odl. US, [35/2023](https://www.iusinfo.si/zakonodaja/rs-35-1018-2023) - odl. US, [57/2023](https://www.iusinfo.si/zakonodaja/rs-57-1703-2023) - odl. US, [102/2023](https://www.iusinfo.si/zakonodaja/rs-102-2872-2023), [136/2023](https://www.iusinfo.si/zakonodaja/rs-136-4287-2023) - ZIUZDS, [47/2024](https://www.iusinfo.si/zakonodaja/rs-47-1652-2024)).
* Kot ponudnik ne more sodelovati cenilec in člani komisije ter z njimi povezane osebe. Za povezano osebo se štejejo:
* fizična oseba, ki je s članom komisije ali cenilcem v krvnem sorodstvu v ravni vrsti do katerega koli kolena, v stranski vrsti pa do tretjega kolena, ali ki je s članom komisije ali cenilcem v zakonu, zunajzakonski skupnosti, sklenjeni ali nesklenjeni partnerski zvezi ali v svaštvu do drugega kolena, ne glede na to, ali je zakonska zveza oziroma partnerska zveza prenehala ali ne,
* fizična oseba, ki je s članom komisije ali cenilcem v odnosu skrbništva ali posvojenca oziroma posvojitelja,
* pravna oseba, v kapitalu katere ima član komisije ali cenilec delež večji od 50 odstotkov,
* druge osebe, s katerimi je glede na znane okoliščine ali na kakršnemkoli pravnem temelju povezan član komisije ali cenilec, tako da zaradi te povezave obstaja dvom o njegovi nepristranskosti pri opravljanju funkcije člana komisije ali cenilca.

**4. Komisija, cenilec in izjava**

Postopek javnega zbiranja ponudb bo izvedla komisija v sestavi:

* predsednica: Tjaša Harej Pavlica, MONG, Služba za premoženjske zadeve
* člani:
  + Nataša Gorkič Barle, MONG, Služba za pravne zadeve,
  + Marko Mikulin, MONG, Razvojna pisarna,
  + Tatjana Gregorič, MONG, Oddelek za gospodarstvo in gospodarske javne službe,
  + Anuška Radikon, MONG, Razvojna pisarna.

Zaradi nepredvidljivih dogodkov se lahko sestava komisije spremeni, o čemer bodo zainteresirani kupci obveščeni. V kolikor se sestava komisije zaradi nepredvidenih okoliščin na dan odpiranja ponudb spremeni, poda komisija odločitev o izpolnjevanju pogojev za udeležbo v postopku ter najugodnejšem ponudniku po prejemu nove izjave o nepovezanosti, ki jo poda najugodnejši ponudnik in po potrebi ostali sodelujoči.

Ponudniki morajo najkasneje pred sklenitvijo pogodbe podati izjavo o nepovezanosti s člani komisije in cenilcem.

1. **Varščina**

Za resnost ponudbe morajo ponudniki najkasneje do 14. 4. 2025 do 24.00 ure vplačati varščino v višini 10% od objavljene izhodiščne vrednosti posamezne nepremičnine na podračun EZR MONG 01284-0100014022, odprt pri Banki Slovenije, z navedbo »Plačilo varščine za gradbeno parcelo pod št. 1, 2, 3 in 4.

Izbranemu ponudniku bo varščina brezobrestno všteta v kupnino, drugim ponudnikom pa bo vrnjena brez obresti v roku 30 dni po končanem javnem zbiranju ponudb.

1. **Razlogi za zadržanje varščine**

S plačilom varščine sprejme ponudnik obveznost, da pristopi k javnemu zbiranju ponudb in odda svojo ponudbo. Ponudniku, ki bo vplačal varščino in ne bo oddal svoje ponudbe, ali bo kako drugače odstopil od svoje ponudbe, se varščina ne vrne.

Ostali razlogi za zadržanje varščine so navedeni v nadaljevanju besedila javnega zbiranja ponudb.

1. **Pisna ponudba**

Pisna ponudba mora vsebovati :

* Izpolnjeno, lastnoročno podpisano ponudbo na obrazcu, ki je priloga št. 1.1, 1.2, 1.3, 1.4, te objave,
* Potrdilo o plačani varščini s priloženo navedbo celotne številke transakcijskega računa za primer vračila varščine,
* Izpisek iz sodnega registra za pravne osebe, ki ni starejši od 30 dni,
* V primeru sodelovanja po pooblaščencu je obvezno pisno pooblastilo, overjeno pri notarju,
* Parafiran osnutek prodajne pogodbe za nepremičnine, ki so predmet nakupa in za katere se oddaja ponudbo (osnutki prodajnih pogodb so priloga št. 2, 3, 4 in 5 te objave),
* Potrdilo FURS o poravnanih finančnih obveznosti iz naslova obveznih dajatev,
* Navedbo veljavnosti ponudbe, ki mora biti najmanj 120 dni,
* Izjava o statusu MSP v primeru podaje ponudbe s strani mikro, malega ali srednje velikega podjetja (priloga 8).

1. **Rok za prejem ponudbe**

Ponudba se bo štela za pravočasno, če bo prispela najkasneje do 16. 4. 2025 na naslov Mestna občina Nova Gorica, Služba za premoženjske zadeve, Trg Edvarda Kardelja 1, 5000 Nova Gorica, in sicer v zaprti pisemski ovojnici z navedbo »**Za JZP PEC Kromberk – NE ODPIRAJ**«. Ponudbe se lahko oddajo tudi osebno v sprejemni pisarni Mestne občine Nova Gorica, Trg Edvarda Kardelja 1, 5000 Nova Gorica najkasneje do petka, 16. 4. 2025 do 17.00 ure.

1. **Postopek izbire najugodnejšega ponudnika**

Javno odpiranje ponudb bo dne 18. 4. 2025 ob 9.00 uri na sedežu Mestne občine Nova Gorica, Trg Edvarda Kardelja 1, Nova Gorica, v stekleni dvorani. Postopek javnega odpiranja ponudb bo vodila komisija, ki jo je imenoval župan MONG.

Komisija bo obravnavala le pravočasno prispele, pravilno označene in popolne ponudbe. Upoštevane bodo le ponudbe, ki bodo vsebovale vse sestavine iz 7. točke, izpolnjevale vse druge zahtevane pogoje in bodo enake ali višje od izhodiščne prodajne cene.

Ponudniki, katerih varščina ne bo plačana do roka, navedenega v 5. točki in ne bo na računu MONG do dne 16. 4. 2024 ali katerih ponudba ne bo pravočasna ali popolna, oziroma ne bodo izpolnjevali drugih pogojev, bodo izločeni iz postopka.

Če je med prejetimi ponudbami več ponudb z isto najvišjo ponujeno kupnino, komisija pozove zadevne ponudnike k oddaji nove ponudbe.

Ponudniki bodo o rezultatih javnega zbiranja ponudb obveščeni na njihov elektronski naslov najkasneje 8 dni po zaključenem javnem zbiranju ponudb.

Pogodba bo sklenjena s tistim ponudnikom, ki bo za nepremičnino ponudil najvišjo odkupno ceno.

1. **Sklenitev pogodbe**

Če izbrani ponudnik v roku 15 dni po pozivu organizatorja javnega zbiranja ponudb ne bo podpisal pogodbe iz razlogov, ki so na njegovi strani, mu MONG lahko rok podaljša, vendar ne več kot 15 dni.

Če najugodnejši ponudnik ne podpiše pogodbe v podaljšanem roku, se šteje, da je od nakupa odstopil in MONG varščino zadrži.

Cene in drugi elementi ponudbe, so zavezujoči.

Po plačilu celotne kupnine se kupcu izroči ZK dovolilo za vpis lastninske pravice na kupljeni nepremičnini.

Nepremičnina bo prodana po načelu videno-kupljeno, zato morebitne reklamacije po sklenitvi pogodbe ne bodo upoštevane.

1. **Način in rok plačila kupnine**

Kupnina in pripadajoči davek na dodano vrednost se plača na podračun MONG, IBAN 01284-0100014022 odprt pri Banki Slovenije, v roku 30 dni od izdaje e-računa s strani MONG.

Vse stroške v zvezi s prenosom lastništva plača kupec (takse, overitve, vpis v ZK in drugo).

Plačilo celotne kupnine v določenem roku je bistvena sestavina pravnega posla. V kolikor kupnina ni plačana v roku, se šteje posel za razvezan po samem zakonu, varščina pa se zadrži.

1. **Bančna garancija**

Izbrani ponudnik bo moral za zavarovanje pogodbenih obveznosti iz naslova pravilne in pravočasne izpolnitve pogojev točke 3.3 te objave najkasneje v roku 15 dni od podpisa prodajne pogodbe predložiti MONG nepreklicno in brezpogojno bančno garancijo na prvi poziv za dobro izvedbo pogodbenih obveznosti v višini 20% kupnine.

1. **Kontakt za dodatne informacije, ogled**

Dodatne informacije v zvezi s postopkom javnega zbiranja ponudb zainteresirani kupci lahko dobijo v Službi za premoženjske zadeve MONG, vprašanja vezano na ponujene nepremičnine pa v službi za investicije tako, da svoja vprašanja podajo na e-poštni naslov: [mestna.obcina@nova-gorica.si](mailto:mestna.obcina@nova-gorica.si).

1. **Opozorilo**

Župan lahko brez odškodninske odgovornosti postopek ustavi do sklenitve pravnega posla, pri čemer se ponudnikom povrnejo vplačane varščine.

Samo Turel

ŽUPAN

PRILOGE:

* priloga 1.1 - ponudba za nakup nepremičnine v Poslovno-ekonomski coni Kromberk na podlagi javnega zbiranja ponudb št. 1,
* priloga 1.2 - ponudba za nakup nepremičnine v Poslovno-ekonomski coni Kromberk na podlagi javnega zbiranja ponudb št. 2,
* priloga 1.3 - ponudba za nakup nepremičnine v Poslovno-ekonomski coni Kromberk na podlagi javnega zbiranja ponudb št. 3,
* priloga 1.4 - ponudba za nakup nepremičnine v Poslovno-ekonomski coni Kromberk na podlagi javnega zbiranja ponudb št. 4,
* priloga 2 - pogodba 1: prodajna pogodba s posebnimi določili za nepremičnino s parc. št. 1183/23, v k.o. 2302 Kromberk,
* priloga 3 - pogodba 2: prodajna pogodba s posebnimi določili za nepremičnino s parc. št. 1183/24, v k.o. 2302 Kromberk,
* priloga 4 - pogodba 3: prodajna pogodba s posebnimi določili za nepremičnino s parc. št. 1183/26, v k.o. 2302 Kromberk,
* priloga 5 - pogodba 4: prodajna pogodba s posebnimi določili za nepremičnino s parc. št. 1183/28, v k.o. 2302 Kromberk,
* priloga 6 – načrt »Zazidalna površina«
* priloga 7 – načrt »Zelena površina«
* priloga 8 - izjava – MSP
* priloga 9 – pregled nesprejemljivih dejavnosti za Meblo vzhod
* priloga 10 – karta komunalnih vodov